Jerevani Riiklik Ülikool
Jerevani Riiklik Ülikool (armeenia keeles Երևանի Պետական Համալսարան, ԵՊՀ) on riiklik ülikool Jerevanis. See on Armeenia suurim ülikool. Ülikool asutati 16. mail 1919. Algul oli ülikoolil kaks teaduskonda: loodusteadused ja sotsiaalteadused. Seejärel lisandusid põllumajandus-, tehnika- ja idamaade kultuuride teaduskond ning hiljem muidki. Õppetöö toimub armeenia keeles, välistudengitele vajaduse korral vene või inglise keeles.